钦定古今图书集成/明伦汇编/官常典/第297卷 > 南齐
## 钦定古今图书集成/明伦汇编/官常典/第297卷 > 南齐

南齐以左仆射主举补、满叙、铨选、除署、功论、封爵而
左丞亦掌之其吏部尚书领四曹，而功论曹。又领于
都官尚书。

按《南齐书百官志》：“左仆射领殿中主客二曹事。诸曹
郊庙园陵、车驾行幸、朝仪、台内非违、文官举补，满叙
疾假事，其诸吉庆瑞应、众贺灾异、贼发众变，临轩崇
拜，改号格制，莅官铨选，凡诸除署、功论、封爵、贬黜、八
议疑谳通关案，则左仆射主，右仆射次经，维是黄案，
左仆射右仆射署，朱符见字，经都丞竟，右仆射横画”
成目。左仆射画，令画右官，阙则以次并画。若无左右，
则直置仆射在其中间，总左右事。

吏部尚书，领吏部删定《三公》、比部四曹。

都官尚书，领都官、水部、库部、功论四曹。

左丞一人。掌“宗庙郊祠吉庆、瑞应、灾异，立作格制诸
案，弹选用除，置吏补，满除遣注职。”